Žandárstvo

Žandárstvo (iné názvy: žandarméria, najmä staršie: četníctvoZaopatrenie četníctva v odpočinku. in: Obzor 15. februára 1882. S. 1četníci. in: Encyclopaedia Beliana 3. 2003. S. 93)  je vojenská organizovaná ozbrojená bezpečnostná zložka vykonávajúca funkciu polície.. „ [2. a.]A body of soldiers, mounted or unmounted, employed as police, esp. in France.“ Príslušník žandárstva sa nazýva žandár (zastarano: žandarm) alebo (najmä staršie) četník. Slovo žandárstvo znamená aj povolanie či zamestnanie žandáražandárstvo. in: Slovník slovenského jazyka (Peciar).

Žandári boli prvýkrát zavedení vo Francúzsku a neskôr boli zavedení takmer vo všetkých európskych štátoch. V súčasnosti existujú žandárske zbory na Slovensku (Žandársky zbor), vo Francúzsku (Gendarmerie nationale), Taliansku (Arma dei carabinieri), Portugalsku (Guarda Nacional Republicana), Španielsku (Guardia Civil) a na Ukrajine (Національна гвардія України – Nacionaľna gvardija Ukrainy).

 Etymológia slova žandár 
Slovo žandár(stvo), žandarm a žandarméria pochádza z francúzskeho výrazu gens d'armes [žɑ̃darm], ktoré znamená ozbrojení ľudia, ozbrojenci..

 Žandárstvo na Slovensku 
 Súčasnosť  

Po desaťročiach neexistencie žandárstva na Slovensku (pozri nižšie) bol v lete 2025 na Slovensku zriadený Žandársky zbor. Jeho príslušníci sa nazývajú žandári.§ 22 a nasl. zákona č. 150/2025 Z. z. o niektorých opatreniach na zvýšenie odolnosti Slovenskej republiky v oblasti obrany a bezpečnosti, o brannej povinnosti a o zmene a doplnení niektorých zákonov

 Dejiny 
Na území Slovenska existovali žandári podľa predpisov Rakúskej monarchie (od roku 1849 – na základe cisárskeho výnosu č. 8/1849, na území Uhorska mali právomoc len do roku 1867), Uhorska (od roku 1881), medzivojnovej ČSR (19201939) a vojnovej Slovenskej republiky (19391945).

V ČSR sa oficiálne označovali ako četníctvo, v období Slovenskej republiky sa názov „četníctvo“ formálne zmenil na „žandárstvo“ (vyhláška Prezídia MV č. 246/1939 zo dňa 6. októbra 1939), neskôr bol zákon č. 299/1920 Zb. o četníctve upravený zákonom o žandárstve č. 48/1944 Sl. z. Obsah a podstata zákona však zostali nezmenené. Žandárske organizácie a formácie boli zrušené nariadením SNR č. 6/1945 Zb. n. SNR a ich príslušníci mohli byť prevzatí do služieb Národnej bezpečnosti, ak sa aktívne zúčastnili na boji slovenského národa proti nemeckému nacizmu a po náležitom preverení.

Žandári slúžili na udržiavanie verejného poriadku a potláčanie nežiadúcich prejavov obyvateľstva napr. hladové demonštrácie, štrajky, pochody za prácu a chlieb a pod. Žandári okrem toho kontrolovali napr. poľovnícke a rybárske lístky, prepravu dobytka, chytali pašerákov tabaku, boli vysielaní na stráženie obilia.
Pole pôsobnosti česko-slovenského četníctva bolo predovšetkým na vidieku, mimo obvodov miest, kde vykonávala poriadkovú službu mestská a štátna polícia. Hierarchicky spadalo pod pôsobnosť ministerstva vnútra. Vyšší dôstojníci boli prevažne Česi.

 Referencie 

Kategória:Polícia